Uterommet


 * Prosjekt uterom**

**Mål:** //Skape lekemiljøer i uterommet som innbyr til samspill mellom barn og mellom barn og voksne,// //og som gir inspirasjon til barns lek, slik at denne kan utvikles og fornyes.//

**Sølekjøkken** Bak barnehagen observerer vi mye rollelek. I høst lagde vi blant annet en bensinstasjon som har vært veldig populær blant barna, og som har bidratt til mye god lek på tvers av avdelingene. Som en forlengelse av bensinstasjonprosjektet ønsket vi derfor å lage et sølekjøkken, for å på den måten gi barna nye impulser i leken og bidra til å utvikle og fornye den.

Barna har deltatt i planleggingen. Vi har hentet inspirasjon fra internett og på bakgrunn av det har vi lagd arbeidstegninger og tankekart over hva vi trenger. Vi trenger blant annet paller, vask, skruer, planker, drill, spiker, gryter. Sølekjøkkenet har bidratt til at barna har fått nye impulser i leken. Vi har også observert at barn  som tidligere ikke har valgt dette lekeområdet nå har begynt å leke her. Grytene har vært spesielt populære, vi ser at dette er en lekerekvisitt som har gitt nye impulser til barnas lek.


 * En installasjon av pinner**

Idag har vi plassert en installasjon ute i barnehagen. Denne er lagd av pinner som er malt i rosa, blå og grønn. Barna leker ofte med pinner - en pinne kan jo være hva som helst. Hva skjer når pinnene plutselig har fått farge?